CELEX: 62009TN0447
Language: ro
Date: 2009-11-06 00:00:00
Title: Cauza T-447/09: Acțiune introdusă la 6 noiembrie 2009 — Centre national de la recherche scientifique/Comisia

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/55
            
         Acțiune introdusă la 6 noiembrie 2009 — Centre national de la recherche scientifique/Comisia
   (Cauza T-447/09)
   2010/C 24/98
   Limba de procedură: franceza
   
      Părțile
   
   
      Reclamant: Centre national de la recherche scientifique (Paris, Franța) (reprezentant: N. Lenoir, avocat)
   
      Pârâtă: Comisia Comunităților Europene
   
      Concluziile reclamantului
   
   
               —
            
            
               Anularea Deciziei din 28 august 2009 privitoare la compensarea între creanța născută din contractul FP7 239108 ICT — VAMDC/=PF=, pe de o parte, și pretinsa creanță a Comunității față de CNRS și revendicată în temeiul contractului NEMAGENETAG, pe de altă parte;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin prezenta acțiune, Centre national de la recherche scientifique (CNRS) solicită anularea actului de compensare conținut în Decizia BUDG/C3 D(2009) 10.5 — 1232 din 28 august 2009, prin care Comisia a procedat la recuperarea unor sume plătite reclamantului în cadrul contractului NEMAGENETAG referitor la un proiect din cadrul celui de al șaselea program-cadru de cercetare și dezvoltare tehnologică.
   În susținerea acțiunii sale, reclamantul invocă trei motive întemeiate pe:
   
               —
            
            
               încălcarea dreptului la apărare în măsura în care decizia a fost adoptată în lipsa examinării de către Comisie a răspunsurilor detaliate ale CNRS la raportul final de audit;
            
         
               —
            
            
               erori de drept și erori vădite de apreciere a faptelor care afectează decizia și care au determinat Comisia, pe de o parte, să respingă costuri prin modificarea criteriilor de apreciere a cheltuielilor eligibile și, pe de altă parte, să respingă în mod neîntemeiat elemente care probează aceste cheltuieli efectuate pentru proiect;
            
         
               —
            
            
               încălcarea articolului 73 alineatul (1) din regulamentul financiar în măsura în care, în primul rând, creanța în litigiu nu poate fi considerată „certă, lichidă și exigibilă” ca urmare a caracterului serios al contestației referitoare la aceasta, în al doilea rând, creanțele care au determinat compensarea nu puteau să fie considerate reciproce, una fiind colectivă, iar cealaltă personală și, în sfârșit, cuantumul prefinanțării datorate în temeiul contractului VAMDC nu era exigibil în momentul adoptării actului de compensare.